JohanHeinsen/ENO huggingface dataset:
Aalborgs Stifts Adresseavis, 1826-04-17
Rusland. Ved den høisalige Keiser Alexanders højtidelige Begravelse, som den 25de f. M. fandt Sted i St. Peder=Paulskirken i Fæstningen, kunde H. K. H. Storfyrstinde Helene, formedelst hendes nærforestaaende Nedkomst ikke være tilstede. Højst rørende var ved hin Høitidelighed det Øjeblik, da Keiserfamilien kort før Ligets Nedsænkning i Gravhvælvingen for sidste Gang traadte hen til Ligkisten for at sige den almenelskede Hedengangne et evigt Levvel. Man forestille sig en ophøjet Monarkinde, en Moder, som Himlen allerede har prøvet ved drøje Lidelser, bevægelsesløs hensunken ved Siden af sin Søns Ligkiste, en Søns, som var Menneskeslægtens Ros og Kjærlighed, som gjengjældte hendes Ømhed med den ærefrygtfuldeste Kjærlighed og som voldte hendes moderlige Hjerte den første Kummer, da hans ophørte at slaae. Paa den anden Side saaes Keiserinde Alexandra skjælvende og næsten ganske nedknuget af Smertens Storhed; den unge Storfyrst Alexander, der ved en Deeltagelse, som langt oversteg hans Aar (født November 1818), syntes at bevise, at han tilfulde kunde fatte det uhyre Tab af ham, i hvis Fodspor han er bestemt til i sin Tid at træde; Prinds Vilhelm af Preussen ganske i Taarer; Prindsen af Oranien, Mønstret paa det ømmeste Venskab, ganske overladende sig til sin Smerte; Storfyrst Micheel, selv utrøstelig og dog stræbende at opretholde sine høje Paarørendes Mod; endelig Hans Majestæt Keiseren selv, som skjønt ubeskrivelig nedslagen dog snart saae sig nødsaget til at samle sin mandige Charakters hele Kraft, for at bevæge sin Moder og sin Gemalinde til at forlade Kirken i det Øjeblik, da man tog Kisten fra Katafalken og vilde nedsænke den i Gravhvælvingen. Dette Skue var i Sandhed hjerteskjærende, og overalt strømmede Taarer. Artilleri- og Geværsalver forkyndte den i dybeste Sorg nedsunkne Residents Alexander den Førstes jordiske Levningers Begravelse.
Aalborgs Stifts Adresseavis, 1826-04-17
Rigsklenoderne ere allerede med sædvanlig Pomp igjen afsendte til Moskov, for der at opbevares i Kreml. Den høisalige Monarks Kaarde har H. M. Keiseren ved Grev von Liewen ladet tilstille H. M. Keiserinde Moderen.
Aalborgs Stifts Adresseavis, 1826-04-17
Jfølge indløben officiel Jndberetning fra Overbefalingsmanden over det Kaukasiske Armeecorps, General Yermolov, er denne den 7de Februar rykket ud af Fæstningen Grosnoy mod de oprørske Fjeldnationer. Den 10de viste Fienden sig i talrige Hærskarer og syntes at ville gjøre en haardnakket Modstand. Ved en Landsby Tachkeri kom det endelig til en hidsig Fægtning med de oprørske Tjetsjenzer, som vare omtrent 3000 Mand stærke. Disse lede her et fuldkomment Nederlag, og havde et Tab af 200 Døde og mange Saarede. Den 28de Februar angreb General Yermolov dem atter med største Eftertryk i den Holtinskiske Skov, kastede dem og lod forfølge dem 10 Verster (halvanden Mil) af en Afdeling af 500 Kosakker.
Aalborgs Stifts Adresseavis, 1826-04-17
Den 5te Marts vendte Generalen igjen tilbage til Fæstningen Grosnoy, hvorfra Tjetsjenzernes Vagtild nu kuns var at øjne fra Kaukasusfjeldets højeste og fjerneste Tinder. Den 31te Marts skulde ved St. Petersborg holdes en stor Revne til Erindring om de Russiske Troppers Jndrykken i Paris den 31te Marts 1814, og Hertugen af Wellington, som er Russisk Feltmarskal, skulde føre Overcommandoen over samtlige der forsamlede Krigsfolk.
Aalborgs Stifts Adresseavis, 1826-04-17
Blandinger. Den keiserlig Brasiliske Major G. A. Schaffer har ved Patent fra det keiserlige Ministerium for de udenlandske Anliggender legitimeret sig som sammes Agent i Hamborg. Hertugen af Brunsvigs yngre Broder, som nu har faaet det slesiske Fyrstendømme Oels til Fædrenearv og har en aarlig Jndtægt af næsten 100000 Rd. Courant, er gaaet ind i Preussisk Krigstjeneste, og det som Ridtmester i et Rytter-Regiment. Han havde modtaget adskillige Tilbud fra forskellige andre Kanter, men foretrak Preussen. - Hans Fader faldt ved Waterloo og hans Bedstefader fik sit Banesaar ved Auerstadt.
Aalborgs Stifts Adresseavis, 1826-04-17
En Møller ved Navn Patsobry i den Böhmiske Flekke Beraun har testamenteret sin Formue, som udgjorde 17000 Gylden, til derfor at stifte et Musik=Conservatorium. Den Dag, da samme tog sin Begyndelse, udførte 80 Landsby Spillemænd heel mesterligen Mozarts Requiem og Palestrinos Miserere.
Aalborgs Stifts Adresseavis, 1826-04-17
Det fædrelandske Museum i Prag har den 15de f. M. valgt, blandt Andre H. K. H. Prinds Christian af Danmark til Æresmedlem.
Aalborgs Stifts Adresseavis, 1826-04-17
Hertugen af Saxen Weimar, som i denne Tid bereiser Nordamerika, var ved Slutningen af Januar i Ny-Orleans.
Aalborgs Stifts Adresseavis, 1826-04-17
En Engelsk Bisp bereiser i denne Tid Frankrig for at confirmere de derværende unge Mennesker af den bispelige Troesbekiendelse. - J England holdes Confirmationen kuns af Bisper. Colombiano indeholder følgende Udtog af Skibs-Journalen paa den Columbiske Kaper-Skonner Trinidad, Capt. Johnson, under dens Ophold i Tanger: "Skonneren Trinidad gik den 9de November, Kl. 3 om Eftermiddagen, tilankers i denne Havbugt. Kl. 4 blev den besøgt af Havne Captainen, der i Beiens Navn hilsede paa Captainen og lykønskede ham, og tilkjendegav Bejens Ønske, at see ham i Land. Den 10de gik Captainen i Land, og aflagde et Besøg hos Beien, der modtog ham med megen Godhed, og bevidnede sin Fornøielse over at see det Columbiske Flag her. Den 11te gav han befaling til at forsyne Skonneren, med Levnetsmidler og Vand, uagtet den Spanske og den Franske Consul vilde forhindre det, og den første truede med at trække sit Flag ind og vende tilbage til Spanien, naar vort Flag blev saaledes modtaget. Mahomed Bejsvarede, at han kunde gjøre det, og sige Kongen sin Herre, at Oceanet var stort nok for Amerikanerne. Han gav Befalinger til paa alle Batterier at heise Flagene til Ære for Columbierne, og at besvare alle Skonnerens Salutskud, da han skyldte dette Skib samme Gjesteret, som andre Nationers. Ogsaa den Engelske og den Nordamerikanske Consul heisede deres Flag, og gjorde sig al Umage for at tage vor Ære i Beskyttelse, og de saavelsom den Svenske, Nederlandske, Portugisiske og Sardinske Consul, erklærede formeligt, at Columbien var en fri, uafhængig Nation.
Aalborgs Stifts Adresseavis, 1826-04-17
Den 13de gientog Capt. Johnson sit Besøg hos Beien, der forsikkrede ham om sin Regerings Venskab, og at han vilde søge at formaae Keiseren, sin Herre, til at indgaae de inderligste Forhold med vor Regering. Det samme lovede den Engelske og den Amerikanske Consul, og Captainen havde en venskabelig Brevvexling med den første angaaende den Beskyttelse, som Trinidad havde givet Britisk Eiendom ombord paa Spanske Skibe. Kort: Mahomed Bei, der er en Mand af Talent, aaben og liberal i sit Forhold, gav Capt. Johnson tydelige Beviser paa sin Hengivenhed for Columbien.
Aalborgs Stifts Adresseavis, 1826-04-17
Den nylig afdøde Hertug af Montmoreney var 1789 den Første, som frasagde sig sin Adelstand; men fortrød det snart igjen, og havde efter Restitutionen faaet sit Tab saa rigelig erstattet, at han nu var Pair, Statsminister, Geheimeraad, Marechal de Camp, Gouverneur i Comptegne, Bestyrer af Hospitalerne, Døvstumme-Jnstitutet, de 300 Blindes Hospital, Medlem af Fængselsraadet, Vicepræsident for det phillantropiske Selskab, og Elementær-Underviisningen, Æresridder hos Dauphine, Titulærcommissær af den faderlige Forening, Ridder af Ludvigsordenen, Officeer af Æreslegionen, Ridder af den russiske St. Andreas-Orden, Storkors af den spanske Carl den 3dies Orden, Medlem af det kongl. Academie, og Gouverneur hos Hertugen af Bourdeaux." Tilsammen: 19 Værdigheder og Bestillinger; Hertugtitlen den 20de!
Aalborgs Stifts Adresseavis, 1826-04-17
J en meklenborgsk Avis læste man nylig den synderlige Efterretning, at en gammel Slagtersvend havde hængt sig af Kjærlighed til Drik.
Aalborgs Stifts Adresseavis, 1826-04-17
Franske Blade fortælle, at ved Croisie have nogle Fiskere den 28de Februar, ved et eneste Dræt med et 25 Alen langt og 10 Alen bredt Garn, fanget imellem 55 og 60000 Barber (Cyprinus Barbus, en Fisk lig Karpen Den lille Stad Lütgenburg, i Landskabet Wagrien, skal den 2den Dennes for Størstedelen være afbrændt. Den talte henved 140 Arnesteder og 1000 Mennesker. De 90 Huse siges at være lagte i Aske.
Aalborgs Stifts Adresseavis, 1826-04-17
Fædrelandet.
Aalborgs Stifts Adresseavis, 1826-04-17
Kjøbenhavn. Medens de Danske Obligationer i London daglig vinde mere Faveur og, formedelst den almindelige Tiltroe til vor Regering, sikkert inden føje Tid ville være hævede over alle andre udenlandske Laan, opfordrer Fædrelandsvennen Bankens Direction til, offentlig at forklare hvad Aarsagen er til vor Nationalbanks Seddelcourses næsten mageløse Ustadighed, der er saa ødelæggende for de allerfleste Mennesker- og kan kaldes et Hazardspil, som man tvungen maa tage Deel i, uden endda at have Haab om Gevinst, og saa meget uforklarligere, da Banken har første Prioritet i alle Landets Eiendomme.
Aalborgs Stifts Adresseavis, 1826-04-17
Hs. Majestæt Kongen har ogsaa for iaar allernaadigst eftergivet Besidderne af Grundeiendomme i Hertugdømmerne 25 Procent af Afgiften for Nytte og Brug.
Aalborgs Stifts Adresseavis, 1826-04-17
Den kongl. Franske Minister i Kjøbenhavn, Marquis de St. Simon, er passeret over Beltet fra Sjælland til Fyen. Ligeledes Professor Withusen, som Coureer til Augustenborg.
Aalborgs Stifts Adresseavis, 1826-04-17
Den i Sagen mod Rasphuusfange Niels Nielsen, Møller, undvigte Gaardmand Hans Hansen Steenschwang med flere for falske Rigsbanksedlers Forfærdigelse, Udgivelse &c. Tiltalte for over 3 Maaneder siden (den 20de December f. A.) afsagte Høiesteretsdom læses nu først i Statstidenden. Formedelst Sagens Vidtløftighed meddeles ikkun her det summariske Jndhold og Resultat. De Tiltalte vare 30 i Tallet, Hovedmanden, Niels Nielsen Møller, fordi han, efterat være dømt for falske Rigsbanksedlers Forfærdigelse og Omsætning, paa ny har gjort sig skyldig i denne Forbrydelse, Steenschwang fordi han har tilskyndet Møller til at fortsætte sin Forbrydelse, leveret ham Materialier, huset og befordret ham paa hans Reiser, de Andre, for at have deeltaget i Forbrydelsen, deels ved at sætte falske Sedler i Circulation for Møller, gjort Reiser og havt natlige Sammenkomster med ham, huset ham, deels forskaffet ham Papir, opbrændt eller nedgravet hans Papirer og Materialer, givet ham Udkast til en Døbe- og Skrifteseddel, forskaffet ham Reisepas, ført ham over Vandet eller paa anden Maade understøttet og været ham behjælpelig. Ved den under 25de Juli afsagte Kommissions Dom var Niels Nielsen Møller dømt til at have forbrudt Ære og Liv, Gaardmand Hans Hansen Steenschwang, naar han igjen paagribes, med 5 Andre hver for sit Vedkommende at miste deres Haand, 3 til at hensættes i Jern blandt Nyborg Fæstnings Slaver i visse Aar, 4 til Arbeide, som Forbedringshuus-Fanger i Odense Tugthuus i bestemte Tider, 6 til Fængselstraf paa Vand og Brød, 3 til simpelt Fængsel og fem til Pengemulkter; 1 var frikiendt for videre Tiltale og 2 for Tiltale i denne Sag. Det Øvrige angik Erstatninger til Rigsbanken og Andre samt enhver af de dømtes Andeel i Sagens Omkostninger. - Ved Høiesteret ere 3 frikjendte for Actors Tiltale, 9 for videre Tiltale, 7 tilkjendte Pengebøder, 1 dømt til Fængsel paa simpel Fangekost i 120 Dage, 3 til Fængsel paa Vand og Brød, 4 til Forbedringshuusarbejde, de 3 hver i to Aar og den Ene i 8 Maaneder og 1 til Arbeide i Nyborg Fæstning i 4 Aar.
Aalborgs Stifts Adresseavis, 1826-04-17
J Henseende til de øvrige Tiltalte bør Kommissionens Dom ved Magt at stande. Hvilke betydelige Panter der stundom sættes paa Assistentshuset, sees deraf, at der nylig ved sammes Auction solgtes 1 Par Ørenbendeloquer, besatte med Diamanter, for 257 Rbd., og en Diamants=Brystnaal for 96 Rbd.
Aalborgs Stifts Adresseavis, 1826-04-17
Af en bekjendtgjort Fortegnelse over alle de Kjøbenhavns Havnevæsen tillagte Afgifter seer man, at enhver Sælgekone paa Fisketorvet maa erlægge 1 Skilling daglig for den Plads hun sidder paa.
Aalborgs Stifts Adresseavis, 1826-04-17
J Anledning af det opdagede Bedragerie af Naalepigen deler vist Enhver med Bladet Ny Freya det Ønske: at Sagen fra det Offentliges Side maatte blive juridisk-medicinsk undersøgt og Resultatet bekjendtgjort. Baade vilde denne Publicitet være gavnlig for Menneskeheden, der saaofte besnæres af Opdigtelser, hvis Urigtighed ikke absolut kan bevises og desaarsag vinde Tiltroe og en Retfærdiggjørelse, der skyldes den navnkundige Læge, som har betjent hende over et Decenium, at Sagens Sammenhæng sættes i sit rette Lys.
Aalborgs Stifts Adresseavis, 1826-04-17
Blandinger. Den 21de f. M. fik en Møllerkarl fra Oureby paa Vestre Gade i Maribo et saa voldsomt Slag af sin egen Hest, at han døde faa Dage efter. Hesten blev nemlig sky for Byens Raadstuetjener, som, idet han skulde udraabe en Plakat, rørte Trommen ikke langt fra den.
Aalborgs Stifts Adresseavis, 1826-04-17
J Thisted havde man den 29de f. M., om Aftenen, et sjeldent og skjønt Luftsyn, der bestod i en klar Lysstraale, som udgik fra en mørk Sky i Sydvest og hævede sig successive indtil den dannede en klar sølvfarvet Regnbue, der spændte Himmelen fra Sydvest til Nordost, i en Strækning af omtrent 140, af Meridianen. Den blev saaledes staaende, aldeles uforandret, i mere end 1 Time.
Aalborgs Stifts Adresseavis, 1826-04-17
Skibe, ind- og udclarerede ved Aalborg Toldkammer. Den 13de April. Jndel., H. J. Reiersen fra Kjøbenhavn med Salt og Tjære. A. Hvass fra Nyekjøbing paa Falster med Planker, Tømmer og Hvedemeel. L. O. Langerhuus og F. C. Bindrup fra Kjøbenhavn, ballastede. - Udel., K. Hansen til Norge med Kornvare og Smør. Den 14de. Udel., K. Fischer til Odense med Kridt. Den 15de. Udel., H. C. Krohn og H. Christensen til Sæbye, ballastede. J. Bengtson til Norge med Korn og Fedevare. J. C. Holm til Kjøbenhavn med Byg.
Aalborgs Stifts Adresseavis, 1826-04-17
Bekjendtgjørelser. Det har behaget den Alvise at bortkalde til et bedre Liv min inderligelskte Kone, Ellen Sørensdatter, efter et Aars Svaghed og 3 Dages Sygeleie, ved en stille og rolig Død, Nat Kl. 4 1/2, i hendes Alders 50 Aar, fra mig og 5 uopdragne, Børn, som med mig begræder Tabet af en retskaffen Huustroe og god Moder. Aalborg den 17de April 1826. Jacob Schmidt.
Aalborgs Stifts Adresseavis, 1826-04-17
Hollandsk Genever kan faaes for 1 Rbd. pr. Flaske af 2 Potters Størrelse hos N. W. Assens, ved Færgebroen.
Aalborgs Stifts Adresseavis, 1826-04-17
Oplag af Sengehalm fra Brixgaarden er i denne Tid paa Bredegade hos Hr. Bødkermester Kirketerp. Hvor Fogtmanns Reskripter fra 1660 til 1800, begge indel. med tilhørende Register, for meget billig Priis er at faae tilkjøbs, anviser Addresse-Contoiret. Astragelfrøe kan erholdes tilkjøbs hos Kjøbmand Stilling, i Viborg.
Aalborgs Stifts Adresseavis, 1826-04-17
Paa Ferdinandinesdal modtages Kreature paa Græs i denne Sommer, mod sædvanlig Leie. - Jndsættelsestiden skal nærmere vorde bekjendtgjort.
Aalborgs Stifts Adresseavis, 1826-04-17
Koekoppeindpodning Onsdagen den 19de April om Eftermiddagen Kl. 3 hos Westergaard.
Aalborgs Stifts Adresseavis, 1826-04-17
Skipper Anders Holm, beliggende ved Snorren, afseiler herfra til Kjøbenhavn den 22de d. M., hvortil medtages Fragtgods og Passagerer. Aalborg den 17de April 1826.
Aalborgs Stifts Adresseavis, 1826-04-17
Den som agter at kjøbe en god Vienervogn med Calesche, til billig Priis, behager at melde sig inden 8 Dage paa Adresse-Contoiret. Et Stykke Eng, 6 Tdr. Land, tet ved Aalborg, hvoraf altid kan haves Høe til 3 a 4 Køer og Tørv til en stor Huusholdning, og hvoraf det meste kan bruges til Agerland, kan faaes tilkjøbs - for det meste, om forlanges - mod aarlig Afdrag paa Kjøbesummen. Anvises i Huset No. 93 paa Reberbanen.
Aalborgs Stifts Adresseavis, 1826-04-17
Proclama. Credi= og Debitorerne i Separationsboet mellem Muurmester Salve Christensen og Hustrue Johanne Christensdatter heraf Byen, indkaldes herved med 6 og 12 Ugers Varsel, for at legitimere deres Krav og betale deres Skyld. Thisted, den 11te April 1826. Lützhøft
Aalborgs Stifts Adresseavis, 1826-04-17
Jfølge Proclama, der er læst ved Underretten og fremsendt til Læsning ved den Kongl. Landsoverret, indkaldes herved med 12 Ugers Varsel, Alle og Enhver, som formene sig at have noget tilgode i Stervboet efter den heri Byen ved Døden afgangne Jomfrue Lorentze Krogh, at anmelde og beviisliggjøre deres Fordringer inden fornævnte Tids Forløb for undertegnede Skifteforvalter. Ligeledes indkaldes de testamentariske Arvinger efter bemeldte Jomfrue Krogh, nemlig: 1) afdøde Schach Georg Kroghs efterladte Børn; 2) afdøde Madame Nicolais Dattersøn Anthon Frederik Dyring; og 3) Madame Christiane Marie Rasmussen fød Andrups Børn, hvis Navne og Opholdsteder tildeels ei vides, med Aars og Dags Varsel at melde sig og ligitimere deres Arveret. Bye- og Herredsfoged-Contoiret i Sæbye, den 12te April 1826. Hassing.
Aalborgs Stifts Adresseavis, 1826-04-17
Auctioner. Næstkommende 27de April og følgende Dage bliver paa Worgaard afholdt Auction over en Deel af Generalmajor v. Rottenborg og Frues Stervboes Løsøre, hvoriblandt Sengeklæder, Kjøkkentøi og andet Jndboe, en Vienervogn, 2de Sæt Messing Bringtøi, 4 Heste, nogle Sviin og Grise, Avlsredskaber af Plouge, Harver og Tromler foruden meget mere. Auctionen begynder hver Dags Formiddag Kl. 10. Conditionerne bekjendtgjøres paa Stedet. Oveegaard den 7de April 1826. Muhle.
Aalborgs Stifts Adresseavis, 1826-04-17
Torsdagen den 20de Dennes om Eftermiddagen Kl. 3 slet, bliver paa Aalborg Raadstue ved Auction til Bortleielse opraabt, udi 3de paa hinanden følgende Aar fra 1ste Mai 1826, til 1ste Mai 1829, 2de Stykker Grønjord, det ene beliggende sønden for Veien til Kjers=Mølle hen til Sandhuset og øster paa ned til det Stykke Jord, som Bagermester Ravnkilde har i Leie, som allene afbenyttes til Græsning. Det andet Vesten for Konge-Veien op til Veirmøllen og Skovbakken, ved og omkring Sandgraven, hvoraf den vestlige Deel afbenyttes til Sæd, Byen tilhørende, efter de paa Auctionsstedet bekjendtgjørende Conditioner, som forinden kan faaes til Eftersyn hos Magistraten. Aalborg den 14de April 1826. Schmidt.
Aalborgs Stifts Adresseavis, 1826-04-19
Blandinger. J Norfolk i den Nordamerikanske Stat Virginien er ved Bankerne og paa andre offentlige Steder i Staden, aabnet en Subscription til Bedste for den gamle ubemidlede Expræsident Hr. Thomas Jefferson, hvortil Jngen maa bidrage meere end 5 Dollars.
Aalborgs Stifts Adresseavis, 1826-04-19
Da man af Lord Nelsons offentlige Brevvexling veed, at det Franske Linieskib L'Orient, som sprang i Luften ved Abukir, havde Penge omborde til Beløb 600000 Pund Sterling, har nu Hr. Bowring (en Englænder) ansøgt hos Egyptens Vicekonge om og erholdt Tilladelse til ved Dykkere at søge disse Penge opfiskede fra Bunden.
Aalborgs Stifts Adresseavis, 1826-04-19
Foruden Hr. Thomas Wilson ville ogsaa Sir William Cur tis og Alderman Brigges fratræde deres Repræsentantskab i Parliamentet for Londons Gammelstad, naar der efter denne Saisons Slutning skal foretages nyt Valg paa Parliamentsmænd. Sir William har været Parliamentsmand for London i 36 Aar og Aldermann i 41.
Aalborgs Stifts Adresseavis, 1826-04-19
Jfølge et Brev fra Veiksel, men for hvis Authentitet man forresten ikke kan indestaae, tales om at Forandringer forestaae i det Russiske Ministerium; at i Henseende til de nye Ministre hører man tale om Kotschubey og Capodistria, og at Baron Stroganof skal være kaldet tilbage fra Paris, at Tropperne, som staae i det sydlige Rusland ville gjerne marschere imod Porten; men at Krigen vilde sætte hele Europa i Flammer, da alle Magter ere interesserede for Fredens Vedligeholdelse, hvorfor man ogsaa i Petersborg, nærer det bedste Haab derom. Undersøgelserne om Sammenrottelsen skulde være sluttede; 13 Personer skulle være kjendte for skyldige i et Attentat paa Keiserens Liv, og 240 andre ere blevne erklærede for at være Cheferne for de Sammenrottede. Destoværre befinder sig ogsaa nogle Personer iblandt dem, som høre til de ældste Russiske Familier, og som altid have staaet nærmest ved Thronen; saaledes en Greve Orlov, Serge Volchonsky og Bestuschef; man seer nu med Længsel imøde den Resolution, som Kejseren vil fatte angaaende deres Straf.
Aalborgs Stifts Adresseavis, 1826-04-19
J England er Bylografien eller Træsnit-Kunsten dreven til megen Fuldkommenhed, og i de sidste 30 Aar har Briterne med sammes Frembringelser siret mange fortræffelige Værker. J Tyskland har Professor Gubitz i Berlin udmærket sig. Nylig har en Engelsk Træsnitkunstner George Watts, Lærling af den store Mester i Kunsten, Briten Bransdon, nedsat sig i Leipzig og leveret Blade, som berettigede til gode Forventninger. Hvo der i Stiftet St. Gallen vil erholde den med Jubilæet forbundne Aflad, maa skrifte, kommunicere og 15 Dage i Rad, i 4 Kirker hver Dag, bede for Katholicismens Forhøielse og Kjetteriets Udryddelse.
Aalborgs Stifts Adresseavis, 1826-04-19
J Moskov lever en Mand, som er 146 Aar gammel, og som var 17 Aar, da Peter den Store reiste udenlands.
Aalborgs Stifts Adresseavis, 1826-04-19
Ved Rygenvaldermynde i Pommern er i afvigte Marts fundet et efter Udseende meget godt Stykke Rav af en meget sielden Størrelse og Tyngde. Det var 5 1/2 Tom paa de to Kanter og 6 1/2 Tom i Længden og veier 4 Pund 21 Lod.
Aalborgs Stifts Adresseavis, 1826-04-19
Den 2den April døde i London en Andrew Weston, bekjendt i flere Aar under Navn Tiggerkongen, hvis hele Krop var kuns en Alen lang. Han havde endnu samme Dag faaet sine reglementerede Kronsnapser tillivs.
Aalborgs Stifts Adresseavis, 1826-04-19
J London opvækker i denne Tid en halvsyvendeaarig Dreng George Noakes en almen forhavsende Opmærksomhed for sit mageløse Anlæg til Regning. Ved en nylig holden offentlig Prøve lagde han sin mageløse Færdighed i at besvare mange ham forelagte ikke ganske lette Regnings spørgsmaale, hvoriblandt: Hvormange Priser Snus er 13 Priser hver Fjerdedeltime i 15 Aar til 365 Dage hver (16832000). - Hvormange Minuter har En levet, som er 29 1/2 Aar gammel, (15505200). - Hvor stor var hans Jndkomst a 4d. hver Minut i samme Tid, (258420 Lstr.).- Kvadratroden af 576, (24). - Kvadratet af 576. (331776. - Hvilke ere de Tal, hvis Sum er 240 og Difference 52, (94 og 146). - Faderen arbeider paa Værfterne, og Sønnens store Anlæg har man først opdaget for halvandet Aar siden.
Aalborgs Stifts Adresseavis, 1826-04-19
J Stockholm er allerede indrettet og møbleret et Pallads til Beboelse for Hertugen af Wellington under hans Ophold der. Han ventedes mod Midten af April.
Aalborgs Stifts Adresseavis, 1826-04-19
Fra Stockholm skrives under 17de Marts. For nogle Dage siden ankom hertil en Handels-Agent fra Vicekongen af Egypten, i det Ærinde, at bestille ved et af de Svenske Kanonstøberier Kanoner til en Fregat, som Vicekongen i dette Øjeblik lader bygge i Livorno. Senere hen turde maaskee en lignende Bestilling giøres af Kanoner til det Linieskib, som ligeledes for Hs. Høiheds Regning staaer paa Stabelen i Livorno.
Aalborgs Stifts Adresseavis, 1826-04-19
Uagtet Christianias Folkemængde i de senere Aar saa betydeligen har tiltaget, overstiger dog Bergens Folkemængde Christianias med 1205 Personer, da Bergen selv har 19553 og Forstaden Sandvigen 1048 Jndvaanere eller ialt 20601, medens Christiania har allene 19396. De dernæst folkerigeste Steder i Landet ere Thronhjem med 11639, Christiansand med 7488, Drammen med 6933, Frederikshald med 4611, Stavanger med 3777 og Kongsberg med 3691 Jndbyggere.
Aalborgs Stifts Adresseavis, 1826-04-19
J Lands Præstegield i Christians Amt, i Norge, have endeel Landmænd forenet sig til et privat Brand=Assurance. Selskab, som overtager Assurance saavel af Løsøre-Effecter som af Bygninger. Contingent erlægges ikke, men den Skade, som ved Brand maatte stiftes, tareres, og Summen reparteres derefter paa Jnteressenterne. Aamodts Præstegield i Østerdalen, den 3die April Tirsdagen den 29de Marts bleve de 2de her myrdede Svenske Handelskarle begravede paa Aamodts Kirkegaard. Ligene bleve bragte ind i Kirken, hvor Stedets Sognepræst, efter en Deel af Almuens Begjæring, holdt en Tale, hvorved ogsaa Morderne, der maatte følge deres blodige Slagtoffere til Graven, vare tilstede. En stor Mængde Mennesker, endogsaa fra de tilgrændsende Præstegielde, var forsamlet. Før og efter Jordpaakastelsen bleve Vers, som havde Hensyn til den ulykkelige Tildragelse, afsjungne.
Aalborgs Stifts Adresseavis, 1826-04-19
Fædrelandet.